Hindistonda 17 yoshgacha bo‘lgan futbolchilar o‘rtasida jahon chempionati yakuniga yetdi. Musobaqaning finalida Angliya o‘smirlari Ispaniyani 5:2 hisobida mag‘lub etib, oltin medallarni qo‘lga kiritdi. Qizig‘i shundaki, inglizlar 0:2 hisobida orqada borayotganiga qaramay, katta iroda ko‘rsatib, tarixiy g‘alabani ilib ketdi. Uchinchi o‘rin uchun bahsda Braziliya o‘smirlari Mali ustidan 2:0 hisobida g‘alaba qozondi. Inglizlar hujumchisi Rayan Bryuster 8ta gol bilan musobaqa to‘purariga aylandi. Jahon chempionati U17. Hindiston  28 oktabr Final Angliya U17 - Ispaniya U17 - 5:2 Gollar: Bryuster (44), Gibbs-Uayt (58), Foden (69, 88), Guyehi (84) - Gomes (10, 31) 3-o‘rin uchun bahs Braziliya U17 - Mali U17 - 2:0 Gollar: Alan (55), Alberto (88)